CELEX: 62014CN0036
Language: et
Date: 2014-01-24 00:00:00
Title: Kohtuasi C-36/14: 24. jaanuaril 2014 esitatud hagi — Euroopa Komisjon versus Poola Vabariik

22.3.2014   
            
            
               ET
            
            
               Euroopa Liidu Teataja
            
            
               C 85/18
            
         24. jaanuaril 2014 esitatud hagi — Euroopa Komisjon versus Poola Vabariik
   (Kohtuasi C-36/14)
   2014/C 85/33
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: K. Herrmann ja M. Patakia)
   
      Kostja: Poola Vabariik
   
      Hageja nõuded
   
   
               —
            
            
               tuvastada, et Poola Vabariik kohaldab ebaproportsionaalset meedet, mis on vastuolus Euroopa Parlamendi ja nõukogu 13. juuli 2009. aasta direktiivi 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ, (1) artikli 3 lõikega 2 ning et Poola Vabariik rikub sellega seoses selle direktiivi artikli 3 lõikest 1 koosmõjus artikli 3 lõikega 2 tulenevaid kohustusi, kuna tegemist on riigi ajaliselt piiramatu sekkumisega sel moel, et energiaettevõtjad on kohustatud maagaasi tarnete puhul kohaldama energiaturgu reguleeriva asutuse juhataja heakskiidetud hindu, kusjuures Poola õigus ei kohusta riigi haldusasutusi regulaarselt kontrollima nende hindade kohaldamise vajalikkust ja viisi gaasisektoris, võttes arvesse selle sektori arengutaset (i), ning neid hindu kohaldatakse määratlemata hulga kasutajate suhtes ilma et eristataks kliente ning isikute olukorda konkreetsete gruppide raames (ii);
            
         
               —
            
            
               mõista kohtukulud välja Poola Vabariigilt.
            
         
      Väited ja peamised argumendid
   
   Energiaseaduse artiklis 47 sätestatud kohustus, mille kohaselt peab energiaturgu reguleeriva asutuse juhataja maagaasitarnete hinnad heaks kiitma ja mille rikkumise eest on ette nähtud rahatrahv, kujutab endast — kuivõrd see puudutab kõiki energiaettevõtjaid, kui nad tarnivad mitte-kodutarbijatele — riigi sekkumist nn reguleeritud hindade abil, mis on vastuolus proportsionaalsuse põhimõtte nõuetega ning rikub sellega seoses direktiivi 2009/73/EÜ artikli 3 lõikeid 1 ja 2.
   Vaidlusalune riigi sekkumine ei vasta nimelt Euroopa Kohtu otsuses kohtuasjas C-265/08: Federutility jt esitatud standarditele, kuna kehtiv siseriiklik õigus (10. aprilli 1997. aasta energiaseadus) näeb ette reguleeritud hindade kohaldamise kohustuse, mis läheb kaugemale sellest, mis on vajalik üldise majandushuvi teostamiseks (kaitse liiga kõrgete gaasihindade eest). Eelkõige on gaasitarnete hindadele heakskiidu saamise kohustus ajaliselt piiramata ega sõltu gaasiturul valitseva ja sellist sekkumist õigustava olukorra kontrollimisest. Pealegi kehtib see ühtmoodi kõigile energiaettevõtjatele, keda energiaturgu reguleeriva asutuse juhataja ei ole sõnaselgelt sellest kohustusest vabastanud, ilma et võetaks arvesse nende olukorda gaasiturul või tehakse vahet tarnesaajate kategooriate vahel: tööstuslikke lõpptarbijaid, hulgimüüjaid ja kodutarbijaid koheldakse ühtmoodi.
   
      (1)  ELT L 211, lk 94.